بوب مارت

بوب مارت (بالشينوية: 泡泡玛特; ) هي شركة ديال الألعاب شينوية، المقر ديالها فـ بكين، تأسسات فـ 2010 على يد وانغ نينغ. ولات معروفة بزاف باللعبات القابلة للجمع اللي كتتباع بنظام “الصندوق المفاجئ”. كتصاوب شخصيات أصلية بحال لابوبو، وكاتعاون مع ماركات عالمية بحال ديزني، تيليطوبيز، ذا باور بوف غيرلز، كير بيرز وهاري بوتر.

 التاريخ 
الشركة تأسسات فـ 2010 فـ الشينوا على يد وانغ نينغ، وأول محل داروه كان قريب من منطقة تشونغغوانتسون فـ بكين. فـ 2014، ركزو غير على الألعاب بعدما وقفوا خطوط إنتاج أخرى. بفضل نجاح فكرة "الصندوق الغامض"، ولات عندهم 288 محل وأكثر من 1800 آلة بيع آلية ("Roboshops") فـ الشينوا. فـ 2020، دخلو البورصة فـ هونغ كونغ بقيمة سوقية ديال 7 مليار دولار.

ابتداءً من 2022، الشركة بدات كتوسع برا الشينوا، فـ دول بحال أمريكا، نيوزيلندا، أستراليا، كوريا الجنوبية، تايوان، بريطانيا، وولات حتى فـ ماليزيا وفرنسا، وفـ 2024 فـ الفلبين.

 المنتجات والمتاجر 
بوب مارت كتطوّر شخصيات أصلية مع فنانين مستقلين، وكتدير تعاونات مع ماركات عالمية. من أشهر الشخصيات: لابوبو, مولي, سكالباندا, ديمو.

اللعبات كتتباع غالباً بين 59 و69 يوان فـ "الصندوق الغامض"، وهادشي كيشجع الناس يشريو أكثر باش يلقاو النسخ النادرة. الشركة عندها محلات وعربات بيع آلية، وعندها حتى تطبيق باش الناس يتواصلو ويتبادلو الألعاب.

 القضايا والجدل 
فـ 2022، الشينوا دارت حدود على أسعار صناديق الألعاب للأطفال وممنوع البيع للصغار اللي أقل من 8 سنين. فـ 2025، خرجات تحذيرات فـ أمريكا على دمى لابوبو مزورة ("Lafufus") بجودة ضعيفة وقد تسبب مخاطر للأطفال.

 المصادر 

تصنيف:تأسيسات د 2010